**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2022**

**Číslo výzvy: 68/PRV/2023**

Pôdohospodárska platobná agentúra, Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2022 (ďalej len „PRV“), vyhlasuje v zmysle ustanovení § 17, zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č. 292/2014 Z.z. o príspevku poskytovanom z EŠIF“) a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <http://www.apa.sk/prv-2014-2020-prirucka-pre-ziadatela> (ďalej len „Príručka“) **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 1 – Prenos znalostí a informačné akcie**

**podopatrenie: 1.2 – Podpora na demonštračné činnosti a informačné akcie**

**Typ výzvy: otvorená**

**Dátum vyhlásenia výzvy: 29. 5. 2023**

**Dátum uzavretia výzvy:** PPA uzavrie výzvu na predkladanie žiadostí o poskytnutie nenávratného finančného príspevku na základe vyčerpania alokácie vyčlenenej na výzvu alebo v prípade nezáujmu žiadateľov na základe rozhodnutia riadiaceho orgánu. Informáciu o uzavretí výzvy zverejní poskytovateľ na webovom sídle [www.apa.sk](file:///C%3A%5CUsers%5Cjana.juhaszova%5CAppData%5CLocal%5CMicrosoft%5CWindows%5CINetCache%5CContent.Outlook%5CENTQ75U7%5Cwww.apa.sk).

# Formálne náležitosti výzvy

## Kontaktné údaje poskytovateľa a spôsob komunikácie s poskytovateľom

Informácie je možné získať na:

tel. č. +421918612429,

e–mail: info@apa.sk, projektovepodpory@apa.sk

alebo na adrese kancelárie generálneho riaditeľa PPA, Hraničná 12, 815 26 Bratislava.

V procese konania o žiadosti o nenávratný finančný príspevok z PRV (ďalej len „ŽoNFP“) sa neposkytujú informácie o stave vyhodnocovania žiadostí. O konečnom výsledku vyhodnotenia ŽoNFP bude PPA žiadateľa písomne informovať. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za právne záväzné a nemožno sa na ne odvolať. Zo strany PPA a Ministerstva pôdohospodárstva a rozvoja vidieka SR sa neposkytuje individuálne poradenstvo k vyhlásenej výzve.

Informácie k aktuálne vyhláseným výzvam PRV poskytuje Národná sieť rozvoja vidieka SR, ktorej hostiteľským orgánom je Inštitút znalostného pôdohospodárstva a inovácií. Plánované informačné aktivity sú uvedené na nasledovnom odkaze: <https://www.nsrv.sk/?pl=58>

Poradenstvo pri podávaní ŽoNFP poskytuje Inštitút znalostného pôdohospodárstva a inovácií a to vo forme:

* poradenstva pri spracovaní ŽoNFP v prípade poskytnutia všetkých relevantných dokumentov zo strany žiadateľa, vrátane povinných príloh,
* formálnej kontroly príloh ŽoNFP,
* asistencie pri podaní ŽoNFP online cez [slovensko.sk](http://www.slovensko.sk)

V prípade záujmu o túto službu je potrebné si vopred dohodnúť termín stretnutia:

Inštitút znalostného pôdohospodárstva a inovácií: Akademická 4, 949 01 Nitra

**Kancelária asistencie pri podaní ŽoNFP**

Tel. kontakt: 037/7336402

e-mail: nsrvinfo@izpi.sk

## Časový harmonogram konania o ŽoNFP

|  |  |
| --- | --- |
| **Podávanie a prijímanie ŽoNFP** | od 15. 6. 2023 až do uzatvorenia výzvy. |
| **Konanie o ŽoNFP** | Konanie o ŽoNFP začína doručením ŽoNFP poskytovateľovi. Konanie o ŽoNFP sa končí dňom nadobudnutia právoplatnosti rozhodnutia o schválení/neschválení ŽoNFP resp. rozhodnutia o zastavení konania |
| Celková lehota do vydania rozhodnutia o schválení/neschválení ŽoNFP zahŕňa administratívnu kontrolu, hodnotenie a výber ŽoNFP a vydanie rozhodnutia. Lehoty konania o ŽoNFP sa odvíjajú od počtu podaných ŽoNFP. |
| **Vystavenie potvrdenia o registrácii ŽoNFP** | V prípade, ak bude podaných menej ako 101 ŽoNFP: do 30 pracovných dní od posledného možného dátumu na doručenie ŽoNFP elektronicky prostredníctvom Ústredného portálu verejnej správy. Táto lehota sa zvýši o 30 pracovných dní za každých 200 prijatých ŽoNFP oproti základným 100 ŽoNFP. |
| **Výber ŽoNFP** | V prípade, ak bude podaných menej ako 101 ŽoNFP: do 40 pracovných dní od vystavenia potvrdenia o registrácii ŽoNFP za všetky prijaté ŽoNFP. Táto lehota na zabezpečenie výberu sa zvýši o 30 pracovných dní za každých 200 prijatých ŽoNFP oproti základným 100 ŽoNFP. |
| **Vydanie rozhodnutia o schválení/neschválení ŽoNFP** | V prípade, ak bude podaných menej ako 101 ŽoNFP: do 30 pracovných dní od uskutočnenia výberu. Táto lehota sa zvýši o 20 pracovných dní o každých 200 prijatých ŽoNFP oproti základným 100 ŽoNFP. |

Schvaľovací proces prebieha systémom **hodnotiacich kôl.** Systém hodnotiacich kôl umožňuje žiadateľom predkladať svoje ŽoNFP kedykoľvek počas celej doby trvania otvorenej výzvy na predkladanie ŽoNFP. Všetky ŽoNFP predložené do termínu ukončenia príslušného hodnotiaceho kola budú vyhodnotené a žiadateľ bude o výsledku konania o ŽoNFP informovaný v stanovenom časovom rámci.

ŽoNFP, priebežne predkladané na PPA, sú v závislosti od dátumu predloženia zoskupované do hodnotiacich kôl, ktoré sú označené poradovými číslami. Každé hodnotiace kolo má vopred stanovený termín uzavretia, na základe ktorého PPA zaraďuje priebežne predkladané ŽoNFP do jednotlivých hodnotiacich kôl. Všetky ŽoNFP predložené do termínu ukončenia hodnotiaceho kola budú vyhodnotené a žiadateľ bude o výsledku konania o ŽoNFP informovaný v stanovenom časovom rámci.

ŽoNFP, ktoré budú žiadateľmi predložené na PPA odo dňa vyhlásenia výzvy na predkladanie ŽoNFP pre podopatrenie 1.2 do termínu uzavretia prvého hodnotiaceho kola, budú zoskupené do jednej skupiny a spolu schvaľované v rámci hodnotiaceho kola č. 1. ŽoNFP pre podopatrenie 1.2, predložené na PPA po uplynutí termínu uzavretia hodnotiaceho kola č. 1., budú schvaľované v rámci hodnotiaceho kola
č. 2. ŽoNFP pre podopatrenie 1.2, predložené na PPA po uplynutí termínu uzavretia hodnotiaceho kola č. 2, budú zoskupené do jednej skupiny a spolu schvaľované v rámci ďalších hodnotiacich kôl (ak relevantné).

Možnosť priebežného predkladania ŽoNFP nie je obmedzená stanovenými termínmi uzavretia jednotlivých hodnotiacich kôl. Žiadateľ môže predložiť ŽoNFP na PPA kedykoľvek počas trvania otvorenej výzvy na predkladanie ŽoNFP pre podopatrenie 1.2.

Termíny uzatvorenia prvých dvoch hodnotiacich kôl sú stanovené v tabuľke nižšie. Termíny uzatvorenia prípadných ďalších hodnotiacich kôl budú stanovené v intervale 3 mesiacov (k poslednému pracovnému dňu daného mesiaca) od termínu uzavretia predchádzajúceho hodnotiaceho kola.

Harmonogram hodnotiacich kôl

|  |  |  |
| --- | --- | --- |
| **Termín uzavretia 1. hodnotiaceho kola** | **Termín uzavretia 2. hodnotiaceho kola** | **Termín uzavretia 3. – n. hodnotiaceho kola** |
| 31. 7. 2023 | 30. 9. 2023 | Posledný pracovný deň každého nasledujúceho tretieho mesiaca  |

PPAsi vyhradzuje právo aktualizovať termíny uzavretia jednotlivých hodnotiacich kôl počas trvania výzvy na predkladanie ŽoNFP pre podopatrenie 1.2, a to z dôvodu optimalizácie schvaľovacieho procesu.

## Indikatívna výška finančných prostriedkov určených na vyčerpanie vo výzve sa člení na menej rozvinuté regióny (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR)

|  |  |  |
| --- | --- | --- |
| **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| **400 000 EUR** | 392 000 EUR | 8 000 EUR |

## Indikatívna výška finančných prostriedkov určených na vyčerpanie vo výzve predstavuje  400 000 EUR sa v členení:

|  |  |  |
| --- | --- | --- |
| **zdroj EPFRV + štátny rozpočet** | menej rozvinuté regióny | ostatné regióny |
| **EPFRV** | (75%) | 294 000 EUR | (53%) | 4 240 EUR |
| **štátny rozpočet** | (25%) | 98 000 EUR | (47%) | 3 760 EUR |
| **Spolu**  |  | 392 000 EUR |  | 8 000 EUR |

## Výška oprávnených výdavkov na jeden projekt

Minimálna výška oprávnených výdavkov: nie je stanovená

Maximálna výška oprávnených výdavkov: 40 000 EUR

V prípade, ak celková výška výdavkov jedného projektu presiahne maximálnu výšku oprávnených výdavkov, presahujúcu časť žiadateľ uvedie do „neoprávnených výdavkov“.

Výška podpory z celkových oprávnených nákladov je 100% (uplatnením maximálnych finančných limitov oprávnených výdavkov stanovených v tejto výzve)

Spôsob financovania jednotlivých projektov v rámci danej výzvy je možný výlučne **formou refundácie** a bude stanovený v zmluve o poskytnutí NFP.

## Miesto a spôsob podania ŽoNFP

ŽoNFP vrátane príloh sa podávajú výlučne elektronicky prostredníctvom formulára ŽoNFP zverejneného na portáli [Slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)

V zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (ďalej len „zákon o e-Governmente) sa listinné doručenie ŽoNFP nahradzuje výlučne elektronickým doručením prostredníctvom Ústredného portálu verejnej správy (ďalej aj „ÚPVS“) do elektronickej schránky PPA (na adrese [www.slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara), služba zriadená pre takéto podanie „Podávanie žiadosti o nenávratný finančný príspevok; č. 68/PRV/2023; podopatrenie 1.2, Pôdohospodárska platobná agentúra;“).

Pre zabezpečenie plne elektronickej komunikácie vo vzťahu k ŽoNFP je potrebné aby žiadateľ mal aktivovanú elektronickú schránku na doručovanie.

Právnické osoby zapísané v obchodnom registri majú schránky zriadené a aktivované automaticky.

Žiadateľ postupuje pri predložení ŽoNFP do elektronickej schránky nasledovne:

* **od 15. 6. 2023** vyplní zverejnený formulár ŽoNFP na portáli [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)
* autorizuje[[1]](#footnote-1) **formulár ŽoNFP**, resp. aj prílohy vyžadujúce autorizáciu, kvalifikovaným elektronickým podpisom
* autorizácia formuláru ŽoNFP a príloh vyžadujúcich autorizáciu kvalifikovaným elektronickým podpisom prebieha priamo **v prostredí ÚPVS**
* autorizovaný formulár ŽoNFP, resp. aj prílohy vyžadujúce autorizáciu **spoločne s ostatnými prílohami** odošle do elektronickej schránky PPA; tzn. žiadateľ povinné prílohy k ŽoNFP zasiela do elektronickej schránky PPA súčasne s formulárom ŽoNFP. V prípade prekročenia maximálnej kapacity elektronicky odoslanej správy **(50 MB)**, zasiela doposlaním príloh prostredníctvom služby „Doposlanie príloh k ŽoNFP“
* v prípade, ak formulár ŽoNFP a prílohy k formuláru ŽoNFP **presahujú maximálnu kapacitu elektronicky odoslanej správy (50 MB)**, žiadateľ zasiela cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) formulár ŽoNFP a prílohy k formuláru ŽoNFP do elektronickej schránky PPA podľa poradia uvedenom v časti „C“ formuláru ŽoNFP pričom v prednostne prikladá prílohy označené vo formulári ŽoNFP ako povinné[[2]](#footnote-2) až do naplnenia kapacity elektronicky odoslanej správy (50 MB)
	1. zvyšné prílohy (tie, ktoré nebudú súčasťou odoslanej ŽoNFP prostredníctvom portálu slovensko.sk) žiadateľ zasiela v elektronickej forme cez portál [**slovensko.sk**](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara) prostredníctvom služby „Doposlanie príloh k ŽoNFP“. Maximálna kapacita elektronicky odoslaného doposlania je 35 MB. Službu doposlania je možné využiť viacnásobne. Pre správnu identifikáciu a priradenie doposlaní k odoslanému formuláru ŽoNFP je potrebné v doposlaniach príloh uviesť údaj „MessageID“ z Technických informácií o správe odoslaného formuláru ŽoNFP[[3]](#footnote-3).
	2. V prípade splnomocnenia osoby splnomocnenej zastupovať žiadateľa podpisovaním ŽoNFP, resp. relevantných dokumentov, je potrebné priložiť k formuláru ŽoNFP elektronicky autorizovanú prílohu: úradne overené splnomocnenia. Ak nie je možné túto prílohu autorizovať, žiadateľ zasiela sken prílohy a zároveň doručí originál prílohy (overené podpisy) na PPA v listinnej podobe. Adresa na doručovanie týchto dokumentov v listinnej podobe:

Pôdohospodárska platobná agentúra

Hraničná 12

815 26 Bratislava

Tieto dokumenty v listinnej podobe je možné predložiť jedným z nasledovných spôsobov (vždy na vyššie uvedenú adresu):

* osobne na podateľňu v čase v pondelok – štvrtok od 8.00 do 15.00 hod a v piatok od 8.00 do 14.00 hod.
* doporučenou poštou
* inou prepravou (napr. zaslanie prostredníctvom kuriéra)

V ľavom hornom rohu obálky/balíka žiadateľ uvedie číslo tejto výzvy, názov žiadateľa, IČO a v ľavom dolnom rohu obálky/balíka žiadateľ uvedie nápis „Neotvárať“.

## Ďalšie formálne náležitosti

* + 1. Žiadateľ je oprávnený podať iba 1 ŽoNFP v rámci hodnotiaceho kola.
		2. V prípade, že projekt bude realizovaný súčasne v menej rozvinutom regióne (mimo Bratislavského kraja) a súčasne v Bratislavskom kraji, žiadateľ zaradí ŽoNFP podľa toho, kde bude realizovaná väčšina (nad 50%) oprávnených výdavkov predmetnej ŽoNFP.
		3. Ilustračný vzor „Formulára žiadosti o nenávratný finančný príspevok“ tvorí **prílohu č. 1** tejto výzvy;
		4. Žiadateľ je v zmysle § 19 ods. 4 zákona 292/2014 Z. z. o príspevku poskytovanom z EŠIF povinný predložiť ŽoNFP riadne, včas a vo forme určenej poskytovateľom vo výzve.
* **ŽoNFP vrátane príloh je predložená riadne**, ak je Formulár ŽoNFP vyplnený elektronicky v slovenskom jazyku a jej prílohy sú vypracované v slovenskom jazyku a písmom, umožňujúcim rozpoznanie textu, t.j. tak, aby bolo možné objektívne posúdenie obsahu ŽoNFP. V prípade príloh predložených v inom ako slovenskom jazyku, musí byť priložený preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku.
* **ŽoNFP** **je predložená včas**, ak je preukázateľne elektronicky podaná do elektronickej schránky PPA, a to najneskôr do dátumu uzatvorenia výzvy[[4]](#footnote-4).
* **ŽoNFP je predložená v určenej forme**, ak je formulár ŽoNFP vyplnený (v zmysle podmienok uvedených vo formulári ŽoNFP, ktorého ilustračný vzor je prílohou č. 1 výzvy) a zároveň formulár ŽoNFP a prílohy ŽoNFP (vo formáte stanovenom v ŽoNFP) sú predložené v elektronickej podobe prostredníctvom ÚPVS ([slovensko.sk](https://www.slovensko.sk/sk/najst-sluzbu?CurrentPage=1&InstitutionName=P%c3%b4dohospod%c3%a1rska+platobn%c3%a1+agent%c3%bara)) do elektronickej schránky PPA podľa pokynov uvedených v bode [1.6](#_Miesto_podania_ŽoNFP) tejto výzvy. ŽoNFP musia byť kvalifikovaným elektronickým podpisom podpísané štatutárnym orgánom žiadateľa (v prípade právnickej osoby v súlade s oprávnením konať za ňu) alebo osobou úradne splnomocnenou štatutárnym orgánom žiadateľa. **Podpísaný formulár ŽoNFP je jednou z podmienok predloženia ŽoNFP v určenej forme.** Aby bolo možné ŽoNFP elektronicky podpísať, je potrebné disponovať príslušným hardvérom, softvérom a aktivovanou elektronickou schránkou.

V prípade, že ŽoNFP nebola predložená riadne, včas, alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona č. 292/2014 Z.z. o príspevku poskytovanom z EŠIF;

* + 1. Ak vzniknú v rámci administratívneho overenia pochybnosti o pravdivosti alebo úplnosti ŽoNFP, alebo jej príloh, PPA tieto pochybnosti oznámi elektronicky žiadateľovi a vyzve ho, aby sa k nim vyjadril. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia; tento postup sa použije aj v prípade, ak ŽoNFP bola podaná v elektronickej forme a príloha k formuláru ŽoNFP (splnomocnenie, ktoré nie je možné elektronicky autorizovať) nie je doručená podľa ustanovení v bode [1.6](#_Miesto_podania_ŽoNFP) tejto výzvy;
		2. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle § 20, ods. 2 zákona č. 292/2014 Z. z. o príspevku poskytovanom z EŠIF konanie zastaví a vydá Rozhodnutie o zastavení konania.
		3. PPA registruje len kompletné ŽoNFP, t. j. ŽoNFP, ktoré obsahujú všetky povinné prílohy, uvedené vo formulári ŽoNFP, v časti „C Projektu pri podaní Žiadosti“. V prípade nesplnenia týchto podmienok (ani po možnosti doplnenia na základe § 19 ods. 5 zákona č. 292/2014 Z. z. o príspevku poskytovanom z EŠIF) PPA konanie o ŽoNFP zastaví a vydá Rozhodnutie o zastavení konania v zmysle § 20 ods. 2 zákona č. 292/2014 Z. z. o príspevku poskytovanom z EŠIF;
		4. Žiadateľ môže požiadať poskytovateľa o späťvzatie ŽoNFP kedykoľvek počas konania o žiadosti o NFP, t.j. do vydania rozhodnutia o ŽoNFP zo strany poskytovateľa. Ak žiadateľ vezme svoju ŽoNFP späť pred vydaním rozhodnutia, PPA podľa § 20 ods. 1 písm. a) zákona č. 292/2014 Z. z. o príspevku poskytovanom z EŠIF vydá Rozhodnutie o zastavení konania.

# Podmienky poskytnutia NFP

## Oprávnenosť žiadateľa (prijímateľa)

**Oprávneným žiadateľom sú:**

Oprávnenými žiadateľmi sú podniky v zmysle čl. 107 ZFEÚ t.j. subjekty, ktoré vykonávajú hospodársku činnosť bez ohľadu na ich právny status a spôsob financovania, ktoré sú:

Fyzické a právnické osoby s oficiálne zaregistrovaným sídlom na území Slovenskej republiky - poskytovatelia služieb informačných akcií a demonštračných aktivít.

Prijímateľom finančnej pomoci je poskytovateľ služieb (provider) informačných akcií a demonštračných aktivít pre konečných prijímateľov nefinančnej pomoci (beneficientov), ktorými sú aktívni ako i začínajúci poľnohospodári, spracovatelia produktov poľnohospodárskej prvovýroby v pracovnoprávnom vzťahu a malé a stredné podniky vo vidieckych oblastiach.

**Forma a spôsob preukázania:**

* Formulár ŽoNFP
* Stanovy/štatút/zakladacia listina/rozhodnutia o zápise do príslušných registrov
* Doklad o oprávnení podnikať

### **Špecifické podmienky oprávnenosti žiadateľa**

|  |
| --- |
| Výzva je orientovaná na poskytovanie podpory **výlučne** pre aktivity, na ktoré nie je potrebné uplatňovať schému štátnej pomoci, resp. schému de minimis.**V rámci tejto výzvy sa neuplatňuje schéma štátnej pomoci/schéma pomoci de minimis, t.j. v rámci výzvy sa nepodporujú aktivity, ktoré sú poskytovaním štátnej pomoci. V prípade, ak sa preukáže, že financovanie aktivít projektu by predstavovalo štátnu pomoc, takýto projekt nemôže byť podporený.**Projekt musí byť v súlade s identifikovanými potrebami a aspoň jednou fokusovou oblasťou daného opatrenia, pričom platí, že pokiaľ si žiadateľ zvolí fokusovú oblasť 3A, projekt sa musí týkať iba produktov, ktoré sú uvedené v prílohe I Zmluvy o fungovaní EÚ, ktorá tvorí **prílohu č. 7** tejto výzvy. |

## Oprávnené projekty

**Oprávnené projekty** sú krátkodobé (maximálna dĺžka trvania aktivity je 3 dni), resp. jednorazové odborné demonštračné a informačné činnosti adresované pre pôdohospodárov a prijímateľov pomoci v rámci rozvoja vidieka, zamerané na poskytnutie informácií a odovzdanie skúseností pre pracujúcich v pôdohospodárstve formou informačného a/alebo demonštračného podujatia v nasledovných oblastiach:

**V prípade demonštračných činností a informačných akcií výlučne v oblastiach výroby prvovýroby, spracovania a marketingu poľnohospodárskych produktov vymenovaných v prílohe I ZFEÚ[[5]](#footnote-5), ktorá tvorí prílohu č. 7 tejto výzvy (neuplatňuje sa schéma)**

* 1. oblasť aplikácie spoločnej poľnohospodárskej politiky – nastavenie systému, podpory, kritériá, podmienky, kontrola, autorizácia, platby, previazanosť na národné podpory a štátnu pomoc podpory[[6]](#footnote-6);
	2. oblasť ekologického poľnohospodárstva6;
	3. oblasť znižovania znečistenia jednotlivých zložiek životného prostredia – ovzdušie, voda, pôda, klíma ako aj biodiverzita6;
	4. oblasť hospodárenia s vodou na poľnohospodárskej pôde – protierózne a protipovodňové opatrenia6;
	5. oblasť so zameraním na zvýšenie záujmu o hospodárenie v uvedených oblastiach s dôrazom na kompenzačné platby v územiach NATURA 20006;
	6. oblasť aplikácie hnojív a pesticídov do pôdy – smernice a nariadenia na ich aplikáciu6;
	7. oblasť zameraná na protieróznu ochranu a ochranu proti degradácii pôdy vrátane starostlivosti o TTP6;
	8. oblasť zamerania na energetickú efektívnosť v pôdohospodárstve – efektívne tepelné hospodárstvo s udržateľným využitím obnoviteľných zdrojov energie, ktoré je podnik schopný produkovať6;
	9. Využitie minimalizačných technológií pri osevných postupoch6;
	10. oblasť výroby elektrickej energie a tepla s využitím vedľajších produktov, zvyškov a iných nepotravinových surovín6;
	11. oblasť manipulácie, uskladňovania a aplikácie organických hnojív, exkrementov hospodárskych zvierat s dôrazom na minimalizáciu úniku skleníkových plynov6;
	12. oblasť inovácií – zavádzanie nových chovateľských, pestovateľských a spracovateľských postupov a technológií6;
	13. oblasť legislatívy, výroby, spracovania a predaja produktov – informovanie zamerané na začínajúcich poľnohospodárov a mladých poľnohospodárov6;
	14. oblasť efektívneho riadenia podniku – ekonomika, financie, obchod6;
	15. oblasť reštrukturalizácie výroby so zameraním na výrobu produktov s vyššou pridanou hodnotou a ich umiestnenie na trhoch6;
	16. oblasť spracovania vlastných produktov, marketingu a predaja konečnému spotrebiteľovi6;
	17. oblasť výroby tradičných regionálnych produktov s dôrazom na tvorbu nových pracovných miest6;
	18. oblasť posilnenia biodiverzity, preventívnych, ochranných a environmentálnych opatrení v rámci poľnohospodárstva6;
	19. oblasť informovania aktívne pracujúcich občanov marginalizovaných skupín, vrátane MRK prostredníctvom kurzov zameraných na nadobudnutie zručností v rastlinnej a živočíšnej výrobe6;
	20. oblasť využívania obnoviteľných zdrojov energie v poľnohospodárstve, pri spracovaní produktov, na vidieku6;
	21. oblasť zadržiavania vody v krajine6;
	22. oblasť hospodárenia s pôdou prospešného pre krajinu a klímu6;
	23. oblasť riešení pre adaptáciu na klimatickú zmenu 6;
	24. oblasť udržateľného využívania prírodných zdrojov6;
	25. oblasť ochrany životného prostredia, environmentálneho vzdelávania a budovania povedomia6;
	26. oblasť udržateľného nízko-uhlíkového a obehového biohospodárstva6;
	27. oblasť multifunkčného a klimaticky odolného poľnohospodárstva6;
	28. oblasť digitalizácie poľnohospodárstva6;
	29. oblasť precízneho poľnohospodárstva6;
	30. oblasť sociálneho poľnohospodárstva6;
	31. oblasť tvorby flexibilných foriem práce v pôdohospodárstve6;
	32. oblasť zvýšenia konkurencieschopnosti poľnohospodárskych a potravinárskych podnikov prostredníctvom zavádzania technologických a netechnologických inovácií6;
	33. oblasť výroby elektrickej energie a tepla s využitím vedľajších produktov, zvyškov a iných nepotravinových surovín6;
	34. oblasť dobrých životných podmienky zvierat6;
	35. oblasť podpory vzniku odbytových organizácii výrobcov6;
	36. oblasť sieťovania a spolupráce v lokálnych produkčných reťazcoch6;
	37. oblasť možnosti začatia a rozvíjania podnikania žien v poľnohospodárstve6;
	38. oblasť zdravej výživy6;
	39. oblasť generačnej výmeny v pôdohospodárstve6;
	40. oblasť zlepšenia stavu biotopov NATURA 20006;
	41. oblasť výsledkov projektov operačných skupín EIP6;

Vzdelávanie vo vyššie uvedených oblastiach bude realizované samostatne pre Bratislavský kraj a samostatne pre menej rozvinuté oblasti[[7]](#footnote-7) SR (Prešovský, Košický, Banskobystrický, Žilinský, Trenčiansky, Nitriansky a Trnavský kraj).

**Minimálna dĺžka trvania projektu je 1 deň, pričom jeden školiaci deň môže mať maximálne 8 hodín. Maximálna dĺžka trvania projektu je 12 mesiacov**.

Z hľadiska **časového rozsahu** je dĺžka trvania akcie demonštračných aktivít a informačných akcií stanovená na **1 až** **3 dni**

**Ďalej sú oprávnené projekty, pri ktorých sú splnené podmienky:**

* minimálny počet účastníkov v rámci 1 akcie demonštračných aktivít a informačných akcií je 10 účastníkov, maximálny počet účastníkov v rámci 1 akcie demonštračných aktivít a informačných akcií je 20 účastníkov,
* výstupom vzdelávacej aktivity bude „správa z realizácie aktivity“ a krátky promo-materiál zverejnený pre širšie publikum (webové stránky, sociálne siete, newslettery a pod.) a oboznámením širšej verejnosti o predmetnej téme – krátky video spot, reportáž, článok v periodiku a pod.

## Neoprávnené projekty

* vzdelávacie programy, ktoré sú súčasťou bežných programov alebo systémov vzdelávania na stredoškolskej alebo vyššej úrovni;
* projekty, ktorých predmetom je dlhodobejšie poskytovanie demonštračných aktivít a informačných akcií, trvajúcich dlhšie ako 3 dni;
* projekty mimo projektov zadefinovaných v bode [2.2 „Oprávnené projekty“](#_Oprávnenosť_aktivít_realizácie) tejto výzvy
* projekty, ktoré svojím zameraním podliehajú schéme de minimis (ako je uvedené v bode [2.1.2](#_Špecifické_podmienky_oprávnenosti_2) tejto výzvy), ktorá nie je v danej výzve uplatňovaná.

## Oprávnenosť výdavkov realizácie projektu

### **Oprávnené náklady**

**Oprávnené** náklady(s výnimkou obmedzení citovaných v rámci neoprávnených nákladov) sú náklady spojené s realizáciou oprávnených projektov, definovaných v bode [2.2](#_Oprávnené_projekty) tejto výzvy a to:

* 1. Personálne náklady na zabezpečenie, prípravu a realizáciu aktivít vrátane odmien a odvodov do

zdravotných poisťovní a sociálnej poisťovne – reálne vykazovanie:

**Lektor[[8]](#footnote-8)**:

* s ukončeným min. vysokoškolského vzdelaním druhého stupňa alebo najmenej 10-ročnou praxou v oblasti na ktorú sa zameriava vzdelávacia aktivita – max. **70 EUR/hod**; nespĺňajúci danú podmienku v rozsahu vzdelania alebo potrebnej praxe, avšak je preukázateľne vybavený znalosťami v obore – max. **30 EUR/hod**.
* bližšie informácie ohľadne spôsobilosti lektora sú uvedené v kapitole 2.6.2.2.

**Koordinátor vzdelávacej aktivity (projektový manažér)**:

* zabezpečuje implementáciu aktivít v súlade so Zmluvou o poskytnutí NFP, usmerneniami a pokynmi poskytovateľa (monitorovanie, finančné riadenie a pod.);
* zabezpečuje komunikáciu s ostatnými útvarmi prijímateľa (napr. s účtovným útvarom, ekonomickým oddelením, štatutárom);
* zabezpečuje komunikáciu s poskytovateľom a inými relevantnými orgánmi - sleduje napĺňanie merateľných ukazovateľov projektu a iných údajov - sleduje platné právne predpisy SR a EK, usmernenia a pokyny poskytovateľa súvisiace s čerpaním fondov EÚ– **20 EUR/hod.**
* v rámci projektu je oprávnený iba 1 koordinátor vzdelávacej aktivity (projektový manažér), pričom jeho celkový počet odpracovaných hodín **nesmie presiahnuť dvojnásobok odpracovaných hodín lektora.** Pracovná náplň koordinátora vzdelávacej aktivity (projektový manažér) musí byť v ŽoNFP riadne popísaná, zdôvodnená a následne aj riadne vykázaná v pracovnom výkaze/pracovných výkazoch.

Príklad: Lektor školí 4 dni po 8 hodín= 32 hodín

 Koordinátor vzdelávacej aktivity (projektový manažér) môže vykázať maximálne 64 hodín (2 x 32)

V prípade, že je koordinátor vzdelávacej aktivity (projektový manažér) zapojený aj do iných projektov,tieto je potrebné uviesť do pracovných výkazov aj s uvedením trvania výkonu, ktorý je financovaný z týchto projektov.

**Administratívneho pracovník**:

* vykonáva administratívnu podporu v súvislosti s realizáciou aktivít (napr. administratívna príprava a kontrola podkladov do žiadostí o platbu, monitorovacích správ, zabezpečenie spracovania podkladov pre účtovníctvo, personalistiku, mzdovú agendu, zabezpečenie evidencie majetku, spracovanie cestovných príkazov) –  **12 EUR/hod.**
* v rámci projektu je oprávnený iba 1 administratívny pracovník, pričom jeho celkový počet odpracovaných hodín **nesmie presiahnuť trojnásobok odpracovaných hodín lektora.** Pracovná náplň administratívneho pracovníka musí byť v ŽoNFP riadne popísaná, zdôvodnená a následne aj riadne vykázaná v pracovnom výkaze/pracovných výkazoch.

Príklad: Lektor školí 4 dni po 8 hodín= 32 hodín

 Administratívny pracovník môže vykázať maximálne 96 hodín (3 x 32)

V prípade, že je administratívny pracovník zapojený aj do iných projektov, tieto je potrebné uviesť do pracovných výkazov aj s uvedením trvania výkonu, ktorý je financovaný z týchto projektov.

* 1. **Paušálna sadzba**

**Na pokrytie oprávnených nákladov na projekt okrem priamych nákladov na zamestnancov sa** **aplikuje forma paušálnej sadzby a to vo výške 40%** (v zmysle čl. 68b nariadenia Európskeho parlamentu a Rady (EÚ) č. 1303/2013).

**40% výška paušálu sa počíta z výšky priamych nákladov na zamestnancov**. Paušálna sadzba nahrádza všetky ostatné nákladové položky (prenájom školiacich priestorov a potrebnej techniky, materiálno-technické náklady, náklady na ubytovanie, občerstvenie, cestovné náklady, režijné náklady ) okrem nákladov na zamestnancov (náklady na lektorov, koordinátora vzdelávacej aktivity a administratívny personál).

V prípade, že by boli lektori zabezpečovaní ako externá služba, tieto výdavky budú zaradené do 40% paušálu.

Pri uplatnení tejto metódy, nie je potrebné aby prijímateľ dokladoval vynaloženie výdavkov financovaných z paušálnej sadzby (účty, faktúry a pod., musí však dodržiavať povinnosti plynúce z platnej legislatívy (účtovníctvo, verejné obstarávanie a pod.).

Pri predkladaní žiadosti o NFP však musí žiadateľ popísať aký rozsah výdavkov bude v rámci projektu zabezpečovať, aby bolo zrejmé, že paušálna sadzba zodpovedá plánovane vynaloženým nákladom, t.j. rámcový opis kalkulácie na zabezpečenie školiacich priestorov, materiálov, nákladov na ubytovanie, občerstvenie a pod.

Každý účastník vzdelávacej aktivity obdrží minimálne základný set študijných pomôcok (USB kľúč s kompletnou študijnou literatúrou[[9]](#footnote-9), blok, pero s logom )

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľkovú časť projektu (Príloha č. 1 k ŽoNFP)
* Dokumentácia k žiadosti o platbu
* Rámcový opis kalkulácie

### **Neoprávnené náklady**

* + - 1. náklady, mimo nákladov uvedených v bode [2.4.1](#_Oprávnené_náklady) tejto výzvy;
			2. náklady vynaložené pred podaním ŽoNFP na PPA;
			3. úroky z dlžných súm;
			4. daň z pridanej hodnoty okrem prípadov, ak nie je vymáhateľná podľa vnútroštátnych predpisov o DPH;
			5. kúpa poľnohospodárskych výrobných práv, platobných nárokov, zvierat, ročných plodín a ich výsadba;
			6. náklady prijímateľa NFP na pravidelné odborné vzdelávanie svojich zamestnancov (lektorov).

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľkovú časť projektu (Príloha č. 1 k ŽoNFP)
* Dokumentácia k žiadosti o platbu

### **Časová oprávnenosť výdavkov projektu**

1. výdavky sú oprávnené, ak vznikli až po podaní ŽoNFP na PPA;
2. obstarávanie/verejné obstarávanie investície začaté po vyhlásení danej výzvy na webovom sídle PPA;
3. termín na podanie poslednej žiadosti o platbu je do 14 mesiacov od začiatku realizácie projektu, resp. do 30.6.2025, podľa toho čo nastane skôr.

Upozorňujeme žiadateľov na nutnosť priebežnej elektronickej komunikácie preukazujúcej realizáciu projektu upravenej v Príručke pre prijímateľa.

Žiadateľ bude uvedenú informačnú povinnosť dokladovať PPA v zmysle podmienok nastavených v Zmluve o poskytnutí NFP aj za aktivity vykonané pred nadobudnutím účinnosti Zmluvy o poskytnutí NFP.

Lehota na zasielanie oznámení začína plynúť odo dňa zaslania Oznámenia o zahájení realizácie podnikateľského plánu/projektu prijímateľom deklarovať písomným oznámením adresovaným PPA na predpísanom tlačive (viď príloha č. 1 Príručky pre Prijímateľa) do 7 dní od začatia realizácie projektu výlučne elektronickým doručením prostredníctvom ÚPVS do elektronickej schránky PPA (na adrese <https://www.slovensko.sk/sk/detail-sluzby?externalCode=ks_339536>)

### **Stanovenie výšky oprávnených výdavkov**

Žiadateľ stanoví výšku oprávnených výdavkov v súlade s bodom [2.4.1](#_Oprávnené_náklady) tejto výzvy.

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľkovú časť projektu (Príloha č. 1 k ŽoNFP)
* Dokumentácia k žiadosti o platbu

## Oprávnenosť miesta realizácie projektu

Celé územie Slovenska (NUTS I) – v súlade s podmienkami uvedenými v bode [2.6](#_Kritériá_pre_výber) Kritériá pre výber projektov, ktoré je rozdelené na menej rozvinuté regióny (mimo Bratislavského kraja) a ostatné regióny (Bratislavský kraj).

V prípade ak je príjemcom pomoci nepoľnohospodársky, nepotravinársky a nelesný MSP sa projekt musí realizovať vo vidieckych oblastiach. Za vidiecku oblasť sa považuje celé územie SR okrem všetkých krajských miest s výnimkou ich prímestských častí do 5 000 obyvateľov (vrátane), stav k 31.12.2022[[10]](#footnote-10).

**Forma a spôsob preukázania:**

* Formulár ŽoNFP
* Formulár ŽoNFP časť D Čestné vyhlásenie žiadateľa
* Tabuľková časť projektu (Príloha č. 1 k ŽoNFP)

## Kritériá pre výber projektov

### **Všeobecné podmienky poskytnutia príspevku**

* + - 1. **Investície sa musia realizovať na území Slovenska**

**Forma a spôsob preukázania:**

* Formulár ŽoNFP časť B bod 4
* Formulár ŽoNFP časť D Čestné vyhlásenie žiadateľa
	+ - 1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR vo vzťahu ku každej jednej zdravotnej poisťovni samostatne. Za dlžníka na zdravotnom poistení sa pre účely tejto výzvy považuje subjekt (poistenec alebo platiteľ poistného), ktorý má nedoplatky na zdravotnom poistení v niektorej zo zdravotných poisťovní v celkovej sume vyššej ako 100 EUR.

Žiadateľ nesmie byť dlžníkom poistného na sociálnom poistení (vrátane príspevkov na starobné dôchodkové sporenie) v sume vyššej ako 40 EUR.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Splátkový kalendár (ak relevantné)
* Predloženie splátkového kalendára, potvrdeného veriteľom, sa považuje za splnenie tejto podmienky poskytnutia príspevku.

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

* + - 1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<https://www.ip.gov.sk/app/registerNZ/> Zoznam fyzických osôb a právnických osôb, ktoré porušili zákaz nelegálneho zamestnávania (Zákon č. 82/2005 Z. z.)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z. z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

* + - 1. **Žiadateľ nemá záväzky voči štátu po lehote splatnosti; voči žiadateľovi a na majetok, ktorý je predmetom projektu, nie je vedený výkon rozhodnutia[[11]](#footnote-11):**

§ 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

Žiadateľ nesmie byť dlžníkom na daniach vedených miestne príslušným daňovým úradom t. j. nesmie mať daňové evidované nedoplatky po lehote splatnosti dane v zmysle zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov v sume vyššej ako 40 EUR.

Predloženie splátkového kalendára potvrdeného veriteľom sa považuje za splnenie tejto podmienky poskytnutia príspevku.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Splátkový kalendár (ak relevantné)

**Spôsob overenia vykoná PPA:**

V zozname daňových dlžníkov, ktorý je verejne dostupný na <https://www.financnasprava.sk/sk/elektronicke-sluzby/verejne-sluzby/zoznamy/detail/_f4211cf3-eb6d-4b43-928e-a62800e27a3a>.

* + - 1. **Na operáciu[[12]](#footnote-12) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia. [[13]](#footnote-13)**

Žiadateľ nemôže súčasne žiadať financovanie na výdavky uvedené v projekte z iných verejných zdrojov. Výdavky na aktivity, na ktoré boli v minulosti poskytnuté finančné prostriedky z verejných zdrojov (alebo na ich časť), sú v rámci projektu neoprávnené. Oprávnení žiadatelia, ktorí v minulosti získali finančné prostriedky z verejných zdrojov môžu predložiť ŽoNFP len za podmienky, že predmetom projektu sú iba výdavky, na ktoré v minulosti nebol poskytnutý príspevok z verejných zdrojov.

V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

* + - 1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

§ 19 ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nepreukazuje sa pri paušálnych platbách.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

|  |
| --- |
| * **poskytovateľ v rámci tejto výzvy nevykonáva kontrolu verejného obstarávania, avšak uvedeným nie sú dotknuté povinnosti žiadateľa/prijímateľa plne dodržiavať všetky uplatniteľné právne predpisy Únie a vnútroštátne právne predpisy, ako je zverejňovanie, zákon o verejnom obstarávaní v platnom znení, účtovná evidencia výdavkov, zákon o rozpočtových pravidlách a pod. (uvedené znamená, že nie sú vylúčené kontroly akou je napr. kontrola procesu VO relevantnými kontrolnými orgánmi),**
* **žiadateľ/prijímateľ, ktorý je verejným obstarávateľom (§7 ZVO) alebo obstarávateľom (§9 ZVO) je povinný postupovať v zmysle ustanovení tohto zákona.**
 |

* + - 1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

§ 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

PPA konflikt záujmov podrobne kontroluje prostredníctvom automatizovanej databázy.

* + - 1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“)[[14]](#footnote-14).

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Údaje potrebné na vyžiadanie výpisu z registra trestov (**príloha č. 2** ŽoNFP) alebo Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa. Údaje potrebné na vyžiadanie výpisu z registra trestov budú využité na overenie splnenia všeobecnej podmienky poskytnutia príspevku prostredníctvom údajov a informácií portálu OverSiprostredníctvom webového sídla: <https://oversi.gov.sk/>. Údaje potrebné na vyžiadanie výpisu z registra trestov sa týkajú štatutárneho orgánu žiadateľa, každého člena štatutárneho orgánu žiadateľa, prokuristu a osoby splnomocnenej zastupovať žiadateľa v konaní o ŽoNFP. Údaje poskytuje dotknutá fyzická osoba. V prípade viacerých osôb je potrebné, aby údaje potrebné na vyžiadanie výpisu z registra trestov poskytla každá fyzická osoba samostatne na samostatnom tlačive. Za fyzickú osobu, ktorá nedisponuje rodným číslom generovaným v SR (napr. zahraničná osoba) alebo neposkytla údaje potrebné na vyžiadanie výpisu z registra trestov je žiadateľ povinný v rámci povinnej **prílohy č. 2** ŽoNFP predložiť výpis z registra trestov, ktorý nie je starší ako 1 mesiac ku dňu predloženia ŽoNFP.

Pokiaľ PPA nebude disponovať údajmi potrebnými na vyžiadanie výpisu z registra trestov alebo výpisom z registra trestov zo strany žiadateľa alebo ak zo strany PPA nie je možné overiť splnenie uvedenej všeobecnej podmienky poskytnutia príspevku prostredníctvom údajov a informácií portálu OverSi prostredníctvom webového sídla: <https://oversi.gov.sk/>, PPA vyzve žiadateľa na predloženie výpisu z registra trestov, ktorý nie je starší ako 1 mesiac ku dňu doplnenia ŽoNFP.

Upozornenie: Ak v priebehu konania o ŽoNFP dôjde k zmene štatutárneho orgánu, resp. člena štatutárneho orgánu alebo k zmene či k doplneniu osoby splnomocnenej zastupovať žiadateľa v konaní, žiadateľ zasiela oznámenie o takejto zmene spolu s údajmi potrebnými na vyžiadanie výpisu z registra trestov alebo Výpisom z registra trestov nie starším ako 1 mesiac ku dňu zaslania oznámenia.

* + - 1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu**[[15]](#footnote-15)**.**

**Forma a spôsob preukázania:**

* ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií uvedených v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

### **Výberové kritériá**

* + - 1. Projekt v súlade s identifikovanými potrebami a aspoň jednou fokusovou oblasťou daného opatrenia, pričom platí, že pokiaľ si žiadateľ zvolí fokusovú oblasť 3A, projekt sa musí týkať iba produktov, ktoré sú uvedené v prílohe I Zmluvy o fungovaní EÚ, ktorá tvorí prílohu tejto výzvy.

**Forma a spôsob preukázania:**

* Formulár ŽoNFP
	+ - 1. Poskytovateľ služieb prenosu vedomostí a zručností musí mať primerané kapacity v podobe kvalifikovaných zamestnancov alebo najatých lektorov v zmysle zákona č. 568/2009 Z.z. o celoživotnom vzdelávaní, tzn. musí spĺňať minimálne jednu z týchto požiadaviek:
				1. vysokoškolské vzdelanie prvého alebo druhého stupňa v odbore vzdelávacieho programu, najmenej dva roky praxe v oblasti, ktorej sa vzdelávací projekt týka a preukázateľná lektorská spôsobilosť[[16]](#footnote-16);
				2. úplné stredné vzdelanie s maturitou v príslušnom odbore vzdelávacieho programu, najmenej dva roky praxe v oblasti, ktorej sa vzdelávací projekt týka a preukázateľná lektorská spôsobilosť;
				3. výučný list v príslušnom odbore vzdelávacieho programu, alebo osvedčenie o úplnej prípadne čiastočnej kvalifikácii v príslušnom odbore vzdelávacieho programu, najmenej 5 rokov praxe, ktorej sa vzdelávací projekt týka a preukázateľná lektorská spôsobilosť.

**Forma a spôsob preukázania:**

* Životopis vo formáte EUROPASS alebo jeho ekvivalent
* Príslušný doklad o vzdelaní (doklad o najvyššom dosiahnutom vzdelaní)
* Čestné vyhlásenie, že údaje, ktoré uvádza vo svojom životopise sú pravdivé. V prípade vysokoškolských pedagógov je možné spôsobilosť dokladať zo životopisu, prípadne z kópie zmluvy s univerzitou, kde je stanovená náplň práce
	+ - 1. Musí byť zabezpečené pravidelné odborné vzdelávanie kapacít poskytovateľa služieb prenosu vedomostí a zručností, t. j. povinnosť absolvovať na pravidelnej báze absolvovať vzdelávacie aktivity vo forme semináru, konferencie, školenia, kurzu, e-learningu a pod. orientované na predmetnú oblasť

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
	+ - 1. Povinnosť publicity – minimálna 1 článok v tlačených/online médiách alebo propagačné video k projektu[[17]](#footnote-17)

**Forma a spôsob preukázania:**

* Dokumentácia k žiadosti o platbu
	+ - 1. Účastníkmi vzdelávacích aktivít môžu byť len aktívni prípadne začínajúci poľnohospodári, spracovatelia produktov poľnohospodárskej prvovýroby v pracovnoprávnom vzťahu a malé a stredné podniky vo vidieckych oblastiach

**Forma a spôsob preukázania:**

* Formulár ŽoNFP časť D Čestné vyhlásenie žiadateľa
* Dokumentácia k žiadosti o platbu
	+ - 1. podpora sa nevzťahuje na vzdelávacie programy, ktoré sú súčasťou bežných programov alebo systémov vzdelávania na stredoškolskej alebo vyššej úrovni

**Forma a spôsob preukázania:**

* Formulár ŽoNFP časť D Čestné vyhlásenie žiadateľa

### **Bodovacie (hodnotiace) kritériá**

**Princípy uplatnenia hodnotiacich kritérií:**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | Prieskum dopytu:Žiadateľ pri výbere oblasti zamerania aktivity vychádzal z prieskumu dopytu po vzdelávaní, ktorého predmetom boli koneční prijímatelia, t.j. aktívni ako i začínajúci poľnohospodári, spracovatelia produktov poľnohospodárskej prvovýroby v pracovnoprávnom vzťahu a MSP vo vidieckych oblastiach. | 35 | Splnenie kritéria popíše žiadateľ v ŽoNFP. PPA bude vychádzať z údajov uvedených v prílohe „Prieskum dopytu“.**Maximálne 35 bodov.** |
| 2. | Žiadateľ realizuje aktivitu v min. 3 krajoch v rámci SR. | 10 | K dosiahnutiu bodov musí žiadateľ realizovať aktivitu minimálne v 3 krajoch v rámci SR.**Maximálne 10 bodov.** |
| 3. | Žiadateľ má na základe predmetu činnosti zapísanom v obchodnom/živnostenskom/inom registri resp. v zriaďovacej alebo obdobnej listine aspoň 12 mesačnú históriu v poskytovaní poradenstva, vzdelávania, informačných/demonštračných aktivít. | 10 | História žiadateľa sa počíta od zápisu relevantného predmetu činnosti žiadateľa do obchodného/živnostenského/iného registra po dátum podania žiadosti.**Maximálne 10 bodov.** |
| 4. | Žiadateľ má skúsenosti s organizáciou demonštračných aktivít/ informačných akcií, ktoré vie preukázať prostredníctvom referencií a príkladov dobrej praxe. | 10 | Splnenie kritéria popíše žiadateľ vo formulári ŽoNFP. K dosiahnutiu bodov musí žiadateľ predložiť min. 3 referencie v zmysle prílohy „Potvrdenie referencie“ (max. 10 rokov ku dňu vyhlásenia výzvy) **Maximálne 10 bodov.** |
| 5. | Žiadateľ bude aktivity vzdelávania zabezpečovať minimálne jedným interným alebo externým lektorom, pričom každý z nich má najmenej vysokoškolské vzdelanie druhého stupňa alebo najmenej 10-ročnú prax v oblasti na ktorú sa zameriava vzdelávacia aktivita | 7 | Splnenie kritéria popíše žiadateľ vo formulári ŽoNFP. PPA bude vychádzať z údajov uvedených v prílohe „Úradne overená kópia dokladu o vzdelaní lektorov vykonávajúcich predmetné aktivity“ a „životopis“Prípadné nahradenie lektorov s nižším stupňom vzdelania alebo nižším počtom rokov praxe ako boli deklarované pri ŽoNFP je možné, avšak podmienka 1 lektora musí byť zabezpečená. Prípadná zmena môže mať za následok odstúpenie od zmluvy o NFP.V prípade náhrady lektora, ktorý nespĺňa podmienky uvedené v bode „Oprávnené náklady“ musí žiadateľ, resp. prijímateľ upraviť rozpočet.**Maximálne 10 bodov.** |
| 6. | Aktivita je realizovaná formou „demonštračnej farmy“ (pod pojmom „demonštračná farma“ rozumieme pôdohospodárske podniky, ktoré pri svojich činnostiach využívajú najnovšie poznatky a technológie a hospodária šetrne s prírodnými zdrojmi). Cieľom je, aby sa tieto inovatívne metódy a prístupy mohli dostať k čo najviac pôdohospodárskym subjektom. Na demonštračných farmách sa preto konajú akcie pre verejnosť, ako napr. dni otvorených dverí alebo individuálne či skupinové demonštračné akcie a tým sa demonštračné farmy stávajú dôležitými aktérmi, čo sa týka šírenia výsledkov výskumov a ich prenosu do praxe.Ide teda o tzv. predvádzacie/modelové farmy, ktoré poskytujú praktické ukážky, ako inovácie fungujú v praxi, sú miestom stretnutia, šírenia a výmeny informácií a znalostí medzi rôznymi aktérmi pôsobiacimi v oblasti pôdohospodárstva, ako napr. pôdohospodárskymi poradcami, podnikmi, výskumníkmi a študentmi, ktorí sa akcií zúčastňujú. | 10 | Splnenie kritéria popíše žiadateľ v ŽoNFP. **Maximálne 10 bodov.** |
| 7. | Projekt je minimálne v rozsahu 50 % z časového harmonogramu aktivity zameraný na inovácie, zavádzanie vedecky podložených, inovatívnych postupov výroby a/alebo spracovania do praxe. | 15 | Splnenie kritéria popíše žiadateľ vo formulári ŽoNFP. Za inováciu možno považovať novú ideu či koncept, t.j. vylepšené produkty, služby, procesy či technológie a ich zavedenie do praxe. **Maximálne 15 bodov.** |
| 8. | Žiadateľ má vzdelávaciu aktivitu alebo jej časť akreditovanú zo strany Ministerstva školstva, vedy, výskumu a športu SR. | 3 | Splnenie kritéria popíše žiadateľ v ŽoNFP. PPA bude vychádzať z údajov uvedených v prílohe „Potvrdenie o akreditácii vzdelávacej aktivity Ministerstvom školstva, vedy, výskumu a športu“.**Maximálne 3 body.** |
|  | **Spolu maximálne** | **100** |  |

Minimálna hranica požadovaných bodov z dôvodu, aby boli schválené len dostatočne kvalitné projekty, je **60 bodov**.

**Princíp uplatnenia výberu:**

Uplatňuje sa bodový princíp t.j. všetky projekty v príslušnom hodnotiacom kole sa posúdia podľa bodových kritérií a zoradia podľa výšky dosiahnutých bodov na základe čoho sa uskutoční výber.

V prípade, že požiadavka na finančné prostriedky prevýši finančný limit na kontrahovanie, budú ŽoNFP v prípade rovnakého počtu bodov zoradené na základe výšky žiadaného NFP od najmenšieho k najväčšiemu prostredníctvom nasledovných kritérií:

1. väčší počet bodov za bodovacie kritérium č. 7
2. väčší počet bodov za bodovacie kritérium č. 6
3. väčší počet bodov za bodovacie kritérium č. 4
4. väčší počet bodov za bodovacie kritérium č. 5

## Splnenie podmienok ustanovených v osobitných predpisoch

* + 1. Žiadateľ ako verejný obstarávateľ, ktorý je povinný postupovať v zmysle § 2 odseku 1 Zákona č. 315/2016 z 25. októbra 2016 o registri partnerov verejného sektora a o zmene a doplnení niektorých zákonov účinným od 01.02.2017, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s

* + - * 1. uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je:
			* prezident Slovenskej republiky,
			* člen vlády,
			* vedúci ústredného orgánu štátnej správy, ktorý nie je členom vlády,
			* vedúci orgánu štátnej správy s celoslovenskou pôsobnosťou,
			* sudca Ústavného súdu Slovenskej republiky alebo sudca,
			* generálny prokurátor Slovenskej republiky, špeciálny prokurátor alebo prokurátor,
			* verejný ochranca práv,
			* predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
			* štátny tajomník,
			* generálny tajomník služobného úradu,
			* prednosta okresného úradu,
			* primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
			* predseda vyššieho územného celku,
				1. uchádzačom, ktorého subdodávateľ a subdodávateľ, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa [písmena a)](#rpvs) tohto bodu.
		1. Žiadateľ nemôže byť evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046), ktorej splnenie žiadateľ preukáže formou čestného vyhlásenia a poskytovateľ overí v Systéme včasného odhaľovania rizika a vylúčených subjektov (<https://ec.europa.eu/budget/edes/index_en.cfm>)[[18]](#footnote-18).

Predbežná informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí **Prílohu č. 3** tejto výzvy.

# Ďalšie informácie k výzve

* 1. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
	2. Žiadatelia môžu realizovať projekt aj pred vydaním Rozhodnutia, resp. pred uzatvorením zmluvy o poskytnutí NFP, znášajú však riziko, pretože nárok na NFP vzniká až nadobudnutím účinnosti zmluvy o NFP.
	3. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa § 20 odsek 2 zákona č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov
	4. PPA pri výbere a schvaľovaní ŽoNFP môže využiť „zásobník projektov“ v zmysle ustanovení Systému riadenia PRV SR 2014 - 2022.
	5. Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov;

Poskytovateľ vypracuje návrh na uzatvorenie Zmluvy o poskytnutí NFP a zašle tento návrh v 3 rovnopisoch žiadateľovi:

1. ktorému Rozhodnutie o schválení ŽoNFP nadobudlo právoplatnosť[[19]](#footnote-19)
2. žiadateľ splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a
3. ktorý poskytol súčinnosť potrebnú na uzavretie Zmluvy o poskytnutí NFP.

Zákonným predpokladom na uzavretie zmluvy o NFP je zápis žiadateľa v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Poskytovateľ takúto skutočnosť overí pred zaslaním návrhu zmluvy o NFP žiadateľovi na webovom sídle Ministerstva spravodlivosti SR <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti zmluvy o NFP neboli partnerom verejného sektora podľa § 2 zákona o registri partnerov verejného sektora.

**Podmienka má byť splnená najneskôr pred uzatvorením zmluvy o poskytnutí NFP.** Poskytovateľ nie je oprávnený odoslať návrh zmluvy o NFP, ak takáto skutočnosť nie je splnená.

* 1. Suma finančných prostriedkov z verejných zdrojov, požadovaná žiadateľom vo formulári ŽoNFP v deň jej predloženia na PPA je konečná a nie je možné ju v rámci procesu spracovávania dodatočne zvyšovať.
	2. Predmet zákazky nesmie byť v rozpore so ŽoNFP a výzvou.
	3. Monitorovanie v priebehu implementácie projektu v rámci tejto výzvy bude preukazované predkladaním priebežných monitorovacích správ raz za 6 mesiacov. Súčasťou priebežnej monitorovacej správy bude aktualizovaný indikatívny časový harmonogram predkladania žiadostí o platbu – tabuľka č. 3 Prílohy č. 1 k ŽoNFP. Termín na podanie poslednej žiadosti o platbu je do 14 mesiacov od začiatku realizácie projektu, resp. do 30.6.2025, podľa toho čo nastane skôr.
	4. Je potrebné, aby žiadateľ (prijímateľ) dodržiaval horizontálne princípy rovnosti mužov žien a nediskriminácie. Cieľom horizontálnych princípov rovnosť mužov a žien a nediskriminácia je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života, a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie, mzdová diskriminácia atď. Cieľom uplatňovania horizontálnych princípov rovnosť mužov a žien a nediskriminácie je zároveň eliminovať a predchádzať diskriminácii na základe týchto znakov Základným dokumentom HP RMŽ a ND je Systém implementácie HP RMŽ a ND. Bližšie informácie týkajúce sa HP RMŽ a ND je možné získať na webovom sídle <https://horizontalneprincipy.gov.sk>. Proces monitorovania plnenia horizontálnych princípov bude na projektovej úrovni sledovaný prostredníctvom ukazovateľov**, ktoré bude prijímateľ povinný uvádzať v monitorovacích správach**. V priebehu implementácie projektu môže byť rozsah požadovaných iných údajov upravený (rozšírený, resp. zúžený) a poskytovanie týchto údajov bude prebiehať v súlade s podmienkami dohodnutými v zmluve o poskytnutí NFP. Základným dokumentom HP RMŽ a ND je Systém implementácie HP RMŽ a ND. Bližšie informácie týkajúce sa HP RMŽ a ND je možné získať na webovom sídle https://horizontalneprincipy.gov.sk“.

# Identifikácia synergických a komplementárnych účinkov

Výzva nemá synergické a komplementárne účinky vo vzťahu k relevantným výzvam EŠIF a iným nástrojom podpory SR a EÚ.

# Zmeny vo výzve

* 1. V súlade s § 17 ods. 8 zákona o príspevku z EŠIF je PPA oprávnená vykonať zmeny formálnych náležitostí výzvy vrátane jej príloh, pričom tieto zmeny vrátane zdôvodnenia ich vykonania je povinná vo forme oznámenia k výzve zverejniť na webovom sídle [www.apa.sk](http://www.apa.sk).
	2. Zmeny formálnych náležitostí výzvy, medzi ktoré patrí aj indikatívna výška alokácie finančných prostriedkov určených na výzvu, je PPA oprávnená vykonať aj po uzavretí výzvy. PPA v prípade vykonania zmien formálnych náležitostí výzvy posudzuje ich dopad z hľadiska zachovania princípov transparentnosti, rovnakého zaobchádzania a primeranosti.
	3. V súlade s § 17 ods. 6 zákona o príspevku z EŠIF je PPA oprávnená výzvu zmeniť do vydania prvého rozhodnutia od aktuálne posudzovaného časového obdobia výzvy s účinnosťou aj na všetky nasledujúce posudzované časové obdobia. Za prvé rozhodnutie podľa prvej a druhej vety sa nepovažuje rozhodnutie o zastavení konania podľa § 20 ods. 1 písm. a), b) a d) zákona o príspevku z EŠIF. Výzva sa vo vzťahu k skôr posudzovaným časovým obdobiam považuje za nezmenenú. PPA nesmie zmenou výzvy zúžiť rozsah oprávnenosti žiadateľa podľa § 17 ods. 3 písm. a) zákona č. 292/2014 Z. z. o príspevku poskytovanom z EŠIF. Ak relevantné, PPA umožní žiadateľom v primeranej lehote, ktorá nie je kratšia ako 15 pracovných dní odo dňa doručenia písomnej informácie o možnosti vykonania zmeny/doplnenia ŽoNFP žiadateľovi, doplniť alebo zmeniť ŽoNFP predložené do termínu zmeny výzvy, o ktorých PPA nerozhodla, ak ide o takú zmenu, ktorou môžu byť skôr predložené ŽoNFP dotknuté.
	4. V prípade legislatívnych zmien (novelizácia existujúceho všeobecne záväzného právneho predpisu alebo vydanie nového všeobecne záväzného právneho predpisu), ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu výzvy za predpokladu, že v dôsledku legislatívnych zmien nedôjde k zmene vecnej podstaty podmienky poskytnutia príspevku. PPA v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. Ak legislatívne zmeny vyvolajú potrebu zmeny v podmienkach poskytnutia príspevku, PPA v nadväznosti na ich posúdenie rozhodne o potrebe zmeny alebo zrušenia výzvy.
	5. V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitosti vybraných vzorových formulárov príloh ŽoNFP alebo iných častí výzvy alebo dokumentoch týkajúcich sa výzvy) takéto zmeny nepredstavujú zmenu výzvy a o vykonaných opravách/úpravách PPA informuje zverejnením na webovom sídle [www.apa.sk](file:///C%3A%5CUsers%5CLENOVO%5CAppData%5CLocal%5CTemp%5Cwww.apa.sk) (vrátane prípadného zverejnenia dokumentu s odstránenou zrejmou nesprávnosťou).

# Zrušenie výzvy

* 1. V súlade s § 17 ods. 9 zákona o príspevku z EŠIF je PPA oprávnená výzvu zrušiť. ŽoNFP predložené do dátumu zrušenia výzvy o ktorých PPA nerozhodla podľa § 19, § 20 alebo § 57 zákona o príspevku z EŠIF, vráti žiadateľom alebo o ŽoNFP rozhodne, ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP. Rozhodnutie vydané na základe výzvy, ktorá bola zrušená, nie je zrušením výzvy dotknuté.
	2. Zrušenie výzvy je realizované formou informácie o zrušení výzvy. Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA [http://www.apa.sk](http://www.apa.sk/).

**Prílohy:**

* 1. **Formulár žiadosti o nenávratný finančný príspevok**
	2. **Príručka pre žiadateľa o poskytnutie nenávratného finančného príspevku**
	3. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
	4. **Zoznam merateľných ukazovateľov**
	5. **Zoznam najmenej rozvinutých okresov v zmysle zákona č. 336/2015 Z. z.**
	6. **Sankcie/korekcie v rámci výzvy č. 68/PRV/2023**
	7. **Príloha I ZFEÚ**
	8. **Príručka pre používateľov k definícii mikropodnikov, malých a stredných podnikov**

V Bratislave 29. 5. 2023

 **Mgr. Jozef Kiss, MA**

 generálny riaditeľ

1. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe. Autorizácia (podpis) je viazaná ku konkrétnemu úkonu a je potrebná vtedy, ak daný úkon, dané podanie alebo príloha, vyžaduje podpis. Zároveň musí byť jednoznačné, k akému dokumentu sa podpis/autorizácia viaže. [↑](#footnote-ref-1)
2. v prípade, že aj veľkosť povinných príloh prekračuje maximálnu kapacitu elektronicky odoslanej správy (50 MB), žiadateľ niektoré povinné prílohy predloží ako sken prvej strany tak aby nebola prekročená kapacita elektronicky odoslanej správy. Kompletné povinné prílohy vrátane ostatných príloh, ktoré neboli predložené v rámci formuláru ŽoNFP žiadateľ predloží prostredníctvom služby „Doposlanie príloh k ŽoNFP“. [↑](#footnote-ref-2)
3. MessageID sa nachádza v záložke „Viac“ odoslanej správy v časti „Zobraziť technické informácie o správe“. [↑](#footnote-ref-3)
4. Elektronické podanie je podané jeho odoslaním do elektronickej schránky PPA; na účely preukázania momentu odoslania sa použijú údaje z potvrdenia podľa § 5 ods. 8 zákona o e-Governmente [↑](#footnote-ref-4)
5. ide o odborné demonštračné a informačné činnosti v oblasti prvovýroby, spracovania a marketingu poľnohospodárskych produktov vymenovaných v prílohe I ZFEÚ (<http://eur-lex.europa.eu/legal-content/SK/TXT/PDF/?uri=CELEX:12012E/TXT&from=SK>).

Pri definovaní jednotlivých produktov uvedených v stĺpci 1 prílohy 1 ZFEÚ je možné vychádzať z Nariadenia Rady (EÚ) 2658/1987 o tarifnej a štatistickej nomenklatúre a o Spoločnom colnom sadzobníku v znení neskorších predpisov, ktoré definuje tzv. kombinovanú nomenklatúru (<http://ec.europa.eu/eurostat/ramon/nomenclatures/index.cfm?TargetUrl=LST_NOM_DTL&StrNom=CN_2018&StrLanguageCode=SK&IntPcKey=&StrLayoutCode=HIERARCHIC&IntCurrentPage=1> ). Kombinovaná nomenklatúra je každoročne upravovaná a publikovaná v Úradnom vestníku Európskych spoločenstiev. V prípade rozporu medzi kombinovanou nomenklatúrou a prílohou 1 ZFEÚ je záväzný zoznam produktov uvedený v prílohe 1 ZFEÚ [↑](#footnote-ref-5)
6. demonštračné činnosti a informačné akciesa týkajú výlučne oblasti prvovýroby, spracovania a/alebo marketingu poľnohospodárskych produktov vymenovaných v prílohe I ZFEÚ [↑](#footnote-ref-6)
7. Menej rozvinutou oblasťou sa rozumie menej rozvinutý región, ktorého HDP na obyvateľa je menej ako 75% priemerného HDP v EÚ – 27 v zmysle nariadenia EP a Rady (EÚ) č. 1303/2013, čl.90, ods. 2, bod. a). [↑](#footnote-ref-7)
8. Hodinová sadzba za lektorovanie predstavuje sadzbu za 60 minút. Ak činnosť trvá kratšie ako 60 minút, alikvotne sa k tomu prepočíta hodinová sadzba (napr. ak prednáška trvá 45 minút, tak zamestnancovi bude preplatené 45/60\*hodinová sadzba.) Príprava na lektorovanie môže byť oprávnenou aktivitou iba vo vzťahu k samotnému výkonu lektorovania a len za každú konkrétnu tému v závislosti od dĺžky lektorovania danej témy. V prípade prednášky danej témy trvajúcej do 5 hodín, je príprava na lektorovanie akceptovateľná iba do výšky, koľko trvá samotné lektorovanie. V prípade dlhšej prednášky je príprava na lektorovanie akceptovateľná do maximálnej výšky 5 hodín na danú tému. Sadzba na hodinu prípravy môže byť uplatňovaná v maximálnej sadzbe ako je uvedená pri samotnom lektorovaní. V prípade že sa daná téma v rámci vzdelávacej aktivity pravidelne opakuje (napr. tá istá téma na viacerých prednáškach), PPA bude akceptovať prípravu na lektorovanie iba do výšky, ktorá je ekvivalentom dĺžky 1 prednášky lektora za podmienky uvedenej vyššie. Príklad: ak prednáška na danú tému trvá 2 hodiny, príprava na lektorovanie bude zo strany PPA akceptované do výšky 2 hodín; ak prednáška na danú tému trvá 8 hodín, príprava na lektorovanie bude zo strany PPA akceptované do výšky 5 hodín. [↑](#footnote-ref-8)
9. Kompletná študijná literatúra bude poskytovateľom vzdelávacej akcie zabezpečená aj pre Riadiaci orgán a PPA s cieľom zberu údajov do znalostnej databázy rezortu. [↑](#footnote-ref-9)
10. [https://datacube.statistics.sk/#!/view/sk/vbd\_dem/om7010rr/v\_om7010rr\_00\_00\_00\_sk](https://datacube.statistics.sk/%23%21/view/sk/vbd_dem/om7010rr/v_om7010rr_00_00_00_sk) [↑](#footnote-ref-10)
11. Toto neplatí v prípadoch ak:

	* je žiadateľom subjekt verejnej správy alebo
	* je žiadateľom štátny podnik alebo
	* je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2013 Z. z. o pozemkových spoločenstvách v znení neskorších predpisov. [↑](#footnote-ref-11)
12. Pojem „operácia“ je definovaný v čl. 2, ods. 9 Nariadenia Európskeho parlamentu a Rady (EÚ) 1303/2013, zo dňa 17.decembra 2013 [↑](#footnote-ref-12)
13. Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006. [↑](#footnote-ref-13)
14. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-14)
15. Zákon 91/2016 Z.z. o trestnej zodpovednosti právnických osôb. [↑](#footnote-ref-15)
16. Preukazovaním lektorskej spôsobilosti sa zabezpečuje kvalita vzdelávania. Splnenie stanovených podmienok sa preukazuje predložením životopisu vo formáte EUROPASS alebo jeho ekvivalentu, príslušným dokladom o vzdelaní (kópia dokladu o najvyššom dosiahnutom vzdelaní). Každý lektor predloží čestné vyhlásenie, že údaje, ktoré uvádza vo svojom životopise sú pravdivé. V prípade vysokoškolských pedagógov je možné spôsobilosť dokladať zo životopisu, prípadne z kópie zmluvy s univerzitou, kde je stanovená náplň práce. [↑](#footnote-ref-16)
17. Za splnenie povinnosti publicity sa nepovažuje pozvánka na podujatie/vzdelávaciu aktivitu. [↑](#footnote-ref-17)
18. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-18)
19. Na právoplatnosť rozhodnutia sa vzťahuje § 52 správneho poriadku, t. j. rozhodnutie, voči ktorému nie je možné sa odvolať, je právoplatné. [↑](#footnote-ref-19)